Publication: Magyar Közlöny
Issue: MK-2000-134 (Year: 2000, Number: 134)
Era: 1990-2004
Section: 
Paragraph Index: 702

31. rovat: Csomagok és áruk megjelölése; Jelzések és számok, konténerszám, mennyiség és fajta Fel kell tüntetni a csomagok jelét, számát, mennyiségét és fajtáját, vagy csomagolatlan áruk esetében, a továbbítási nyilatkozattal fedett áruk számát, vagy az alábbi kifejezések valamelyikét: — ES A granel — DA Bulk — DE Lose — EL χυµα — EN Bulk — FR Vrac — IT Alla rinfusa — NL Los gestort — PT A granel — FI Irtotavaraa — SV Bulk — CS Volne lozeno — HU Ömlesztett — IS Vara í lausu — NO Bulk — PL Luzem — SK Vol’ne Az áruk szokásos kereskedelmi megnevezését minden esetben be kell írni. E leírásnak tartalmaznia kell minden olyan adatot, ami az áruk azonosításához szükséges. Valahányszor a 33. rovatot (Vámtarifaszám) ki kell tölteni, a megjelölésnek olyan pontosnak kell lennie, hogy annak alapján az árukat egyértelműen be lehessen sorolni. E rovatban kell feltüntetni minden olyan adatot is, amit külön szabályok (például a jövedéki adókra vonatkozók) írnak elő. Konténerek használata esetén a konténerek azonosító számát is be kell írni e rovatba.

Source: https://magyarkozlony.hu/hivatalos-lapok/70a0261b0e8ed36ef6d2e02da15d230e8fa88171/dokumentumok/03dc9a357df9fc9a25e66874af2dca55afafc1e7/letoltes